Document ID: 31993R0894

ΚΑΝΟΝΙΣΜΟΣ (ΕΟΚ) αριθ. 894/93 ΤΗΣ ΕΠΙΤΡΟΠΗΣ της 16ης Απριλίου 1993 για την τροποποίηση του κανονισμού (ΕΟΚ) αριθ. 3810/91 όσον αφορά τον κατάλογο των προϊόντων που υπάγονται στο συμπληρωματικό μηχανισμό στις συναλλαγές (ΣΜΣ) για τις συναλλαγές με την Πορτογαλία στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως για την Πορτογαλία το άρθρο 251,
τον κανονισμό (ΕΟΚ) αριθ. 3817/92 του Συμβουλίου της 28ης Δεκεμβρίου 1992 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται στις παραδόσεις στην Ισπανία προϊόντων πλην των οπωροκηπευτικών (1), και ιδίως το άρθρο 9,
ότι ο κανονισμός (ΕΟΚ) αριθ. 3817/92 εφαρμόστηκε στις παραδόσεις στην Πορτογαλία προϊόντων πλην των οπωροκηπευτικών από τον κανονισμό (ΕΟΚ) αριθ. 744/93 του Συμβουλίου της 17ης Μαρτίου 1993 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται στις παραδόσεις προϊόντων στην Πορτογαλία, πλην των οπωροκηπευτικών (2),
Εκτιμώντας:
ότι στον κανονισμό (ΕΟΚ) αριθ. 3810/91 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3826/92 (4), έχουν καθορισθεί λεπτομέρειες εφαρμογής του συμπληρωματικού μηχανισμού στις συναλλαγές στον τομέα του βοείου κρέατος και ειδικότερα για το 1993, τα ενδεικτικά ανώτατα όρια που αναφέρονται σε ορισμένες ομάδες προϊόντων που μπορούν να εισαχθούν στην Πορτογαλία από την Κοινότητα με τη σύνθεση της στις 31 Δεκεμβρίου 1985 7 ότι στον κανονισμό (ΕΟΚ) αριθ. 743/93 του Συμβουλίου της 17ης Μαρτίου 1993 για τον κατάλογο των προϊόντων που υπάγονται στο συμπληρωματικό μηχανισμό στις συναλλαγές και αποστέλλονται στην Πορτογαλία (5), περιορίζεται από την 1η Απριλίου 1993 η εφαρμογή του ΣΜΣ στον τομεά του βοείου κρέατος μόνο στα ζωντανά βοοειδή όσον αφορά τις παραδόσεις στην Πορτογαλία 7 ότι πρέπει, συνεπώς, να τροποποιηθεί το παράρτημα του κανονισμού (ΕΟΚ) αριθ. 3810/91 που αναφέρεται στην Πορτογαλία 7 ότι στο άρθρο 1 παράγραφος 3 του κανονισμού (ΕΟΚ) αριθ. 3817/92 έχει προβλεφθεί ότι η έκδοση των πιστοποιητικών ΣΜΣ δεν εξαρτάται υποχρεωτικά από τη σύσταση εγγυήσεως 7 ότι η δυνατότητα αυτή δημιουργήθηκε ιδίως για να διευκολυνθούν οι συναλλαγές των εν λόγω προϊόντων 7 ότι πρέπει να χρησιμοποιηθεί η δυνατότητα αυτή προβλέποντας ότι δεν απαιτείται η σύσταση εγγυήσεως κατά την κατάθεση της αιτήσεως χορηγήσεως των εν λόγω πιστοποιητικών ΣΜΣ 7 ότι πρέπει να εφαρμοστούν για τις παραδόσεις στην Πορτογαλία οι ίδιες λεπτομέρειες εφαρμογής όπως και για τις παραδόσεις στην Ισπανία 7 ότι οι λεπτομέρειες εφαρμογής για τις παραδόσεις στην Ισπανία θεσπίστηκαν από τον κανονισμό (ΕΟΚ) αριθ. 3829/92 της Επιτροπής (6) 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3810/91 τροποποιείται ως εξής:
1. Το άρθρο 8 αντικαθίσταται από το ακόλουθο κείμενο:
«Άρθρο 8 1. Οι διατάξεις του κανονισμού (ΕΟΚ) αριθ. 574/86 εφαρμόζονται, εφόσον παρίσταται ανάγκη, για το συμπληρωματικό μηχανισμό στις συναλλαγές που προβλέπεται από τον κανονισμό (ΕΟΚ) αριθ. 3817/92, με την επιφύλαξη των διατάξεων της παραγράφου 2.
2. Για την εφαρμογή του κανονισμού (ΕΟΚ) αριθ. 3817/92 και του άρθρου 7 του κανονισμού (ΕΟΚ) αριθ. 574/86 θεωρείται ως δήλωση θέσεως στην κατανάλωση στην Πορτογαλία το αντίγραφο αριθ. 4 του εσωτερικού κοινοτικού διακομεταμιστικού εγγράφου θεωρημένο από το γραφείο προορισμού, το οποίο θα χρησιμοποιηθεί σύμφωνα με τις διατάξεις του άρθρου 3 στοιχείο β) του κανονισμού (ΕΟΚ) αριθ. 2726/90.
Οι διατάξεις των προηγουμένων εδαφίων δεν εμποδίζουν την εφαρμογή των απλουστευμένων διατάξεων της κοινοτικής διαμετακόμισης. Δεν δύνανται ωστόσο βάσει αυτών να διενεργούνται έλεγχοι στα εθνικά σύνορα των ενδιαφερομένων κρατών μελών.»
2. Το παράρτημα ΙΙ αντικαθίσταται από το πράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Απριλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Απριλίου 1993.

Labels: 3
18